Sɛeddan akk ass di teẓgi, taɣaḍt teksa di leḥcic aleqqaq, tamɣart tezdem-d taqucciḍt tameqqrant, tgmer-d imɣan imecṭaḥ i d-iḍallen i udfel. Meɛna mi kkrent ad d-nnejmaɛent, yekker-d waḍu, igenni yuɣal d aberkan, asigna aẓayan iberru-d i tmeqqwa anect-ilatent. Di yiwet n tiremt, iɣẓer-nni i d-ɛeddan tasebḥit iḥmel-d d abṛun d waluḍ, mi kkrent ad d-zegrent akken ad d-nnejmaɛent ɣer tɛeccet-nsent, yewwi-tent uḥemmal; armi ɛeddan kra n wussan akken ufan tifekkiwin-nsent ɣef yiri n wasif .